Jeannie Longo

Jeannie Longo, nada o 31 de outubro de 1958 en Annecy, Francia, é unha ciclista profesional que viviu a súa época dourada na década dos 90.

 Traxectoria 
Comparada con Eddy Merckx, polo seu dominio no ciclismo feminino, é famosa pola súa natureza altamente competitiva e a súa lonxevidade como deportista. En Pequín 2008 participou nos seus sétimos Xogos Olímpicos, ficando ás portas do bronce, na cuarta posición na proba de contra o reloxo, a só dous segundos da suíza Karin Thürig.

Posúe catro medallas olímpicas e trece títulos mundiais, en ciclismo en ruta e en pista, ademais de 38 marcas mundiais.

Empezou a súa carreira deportiva como esquiadora, deporte no cal foi campioa do seu país na categoría escolar en 1975. Catro anos despois, en 1979, Jeannie foi campioa universitaria nas categorías de descenso, slálom e xigante.

Foi entón cando, o daquela seu adestrador, e actualmente esposo, Patrice Ciprelli, a faría pasarse ao ciclismo. Poucos meses despois gañou o Campionato Nacional de Francia de ciclismo en ruta.

En xuño de 2009 sumou o seu 56º título nacional, ao proclamarse campioa de Francia en contra o reloxo, con 50 anos.

Ademais dos seus logros deportivos, Longo tamén traballou no eido académico, licenciándose en Matemáticas e Xestión Económica e doutorándose en Deporte.

 Palmarés 
 Xogos Olímpicos 
 Medalla de ouro de ciclismo en ruta en 1996 15px 
 Medalla de prata de ciclismo en ruta contra o reloxo en 1996 15px 
 Medalla de prata de ciclismo en ruta en 1992 15px 
 Medalla de bronce de ciclismo en ruta contra o reloxo en 2000 15px

 Campionatos do mundo 
 Campioa do mundo de ciclismo en ruta en 1985, 1986, 1987, 1989 e 1995 15px 20px
 Campioa do mundo de ciclismo en ruta contra o reloxo en 1995, 1996, 1997 e 2001 15px 20px
 Campioa do mundo de ciclismo en pista (persecución) en 1986, 1988 e 1989 15px 20px
 Campioa do mundo de ciclismo en pista (carreira de puntos) en 1989 15px 20px
 2 medallas de prata de ciclismo en ruta en 1981 e 1993 15px 
 Medalla de prata de ciclismo en ruta contra o reloxo en 2000 15px 
 Medalla de prata de ciclismo en ruta contra o reloxo por equipos en 1992 15px 
 3 medallas de prata de ciclismo en pista en 1984, 1985 e 1987 15px 
 Medalla de prata de cyclo-cross en 1993 15px 
 2 medallas de bronce de ciclismo en ruta en 1994 e 2001 15px
 3 medallas de bronce de ciclismo en pista en 1981, 1982 e 1983 15px

 Campionatos de Europa 
 Campioa de Europa de campo a través en 1994 15px

 Campionatos de Francia 
 57 títulos de campioa de Francia (primeiro título sobre ruta en 1979 e último en contra o reloxo en 2010), nas especialidades: en ruta, de contra o reloxo, de persecución, de carreira aos puntos, de campo a través (VTT), de contra o reloxo por equipos. 15px 20px
 Campioa de Ile-de-France: persecución, carreira aos puntos, en ruta: de 1992 a 1996
 Campioa de Dauphiné-Savoie: en ruta, velocidade, persecución, carreira aos puntos: de 1977 a 1989

 Tour de Francia feminino 
 Gañadora en 1987, 1988 e 1989 20px
 2ª en 1985, 1986, 1992 e 1995
 3ª en 1996
 Clasificación por puntos en 1985, 1986, 1987 e 1988 20px
 Clasificación da montaña en 1989 20px

 Outros 
 38 marcas da hora

 Recoñecementos 
 2ª na Bicicleta de Ouro Francesa (1996)
 3ª na Bicicleta de Ouro Francesa (1995, 2001)

 Dopaxe 

En novembro de 1987, tras superar a marca mundial de 3.000 metros en Colorado Springs, Longo deu positivo por efedrina no control antidopaxe.

 Notas 

 Véxase tamén 

 Páxina oficial de Jeannie Longo 

Categoría:Nados en 1958
Categoría:Ciclistas olímpicos de Francia
Categoría:Medallistas olímpicos en ciclismo
Categoría:Nados no departamento da Alta Savoia
Categoría:Medallistas olímpicos de ouro por Francia
Categoría:Medallistas olímpicos de prata por Francia
Categoría:Medallistas olímpicos de bronce por Francia
Categoría:Medallistas nos Xogos Olímpicos de 1992
Categoría:Medallistas nos Xogos Olímpicos de 1996
Categoría:Medallistas nos Xogos Olímpicos de 2000
Categoría:Ciclistas nos Xogos Olímpicos de 1984
Categoría:Ciclistas nos Xogos Olímpicos de 1988
Categoría:Ciclistas nos Xogos Olímpicos de 1992
Categoría:Ciclistas nos Xogos Olímpicos de 1996
Categoría:Ciclistas nos Xogos Olímpicos de 2000
Categoría:Ciclistas nos Xogos Olímpicos de 2004
Categoría:Ciclistas nos Xogos Olímpicos de 2008